Dragi učenici!

Lijepo vas pozdravljam i želim vam dobro jutro!!!!!! Nadam se da ste napisali pisma, možda ste se držali preporuke pa ste prijatelju pisali o Vukovaru, možda ste se vi iz 8.f javili Lauri koja je bila na operaciji,..... Ima mnogo mogućnosti, samo treba razmisliti.

Stižu novi zadatci za vas. Opet smo u udžbeniku, a naučit ćemo načine nastajanja novih riječi te načine kako se može BOGATITI NAŠ RJEČNIK – onaj privatni, a i onaj zajdnički svim Hrvatima i stanovnicima Hrvatske. Pa, krenimo!

Trebate udžbenik. Na stranici 53. pročitajte tekst o početcima putopisnog stvaralaštva. Nas će posebno zanimati riječ *putopis.* Od kojih je riječi ona nastala? O nastajanju riječi, osim 53., pročitajte 54., 55. i 56. stranicu u udžbeniku.

**Domaća zadaća: radna bilježnica, sr.56., 57. i 58. – za ponedjeljak!!!**

Nastajanje riječi

Promotri riječi. Što im je zajedničko?

**pisati** , o**pis**ati, do**pis**ati, po**pis**ati, **pis**ac, **pis**ar, **pis**aljka, puto**pis**, puto**pis**ni, puto**pis**ac = pis

**put**, **put**ni, **put**nik, **put**ovanje, **put**ovati, **put**ovnica, **put**opis = put

**lov,** **lov**ina, **lov**ac, **lov**iti, u**lov**, **lov**okradica = lov

**šuma**, **šuma**r, **šum**ski, po**šum**iti, po**šum**ljavanje = šuma

**šum**iti – ne pripada istoj porodici jer ima drugačije značenje te nemaju značenjsku vezu!!!

pis, put, lov, šum – **korijen riječi**

**korijen riječi** – osnovni značenjski dio riječi

**tvorbena porodica**

* čine je riječi koje imaju zajednički korijen
* riječi iste tvorbene porodice imaju značenjsku vezu s riječju od koje su nastale

**TVORBA RIJEČI** (rječotvorje) – nastajanje novih riječi od postojećih

**Tvorenice** – riječi nastale nekim tvorbenim načinom

TVORBA RIJEČI

1. **IZVOĐENJE**
2. pisac, pisanje, pisar, zapis, propis - pisati

lov, ulov, lovina, lovac, loviti - lov

 **izvođenje – nova riječ nastaje od jedne postojeće samostalne riječi**

1. **Predmetanje (prefiksalna tvorba)**

**pro** -pis, **za** - pis, **ot** - pisati, **pre** - pisati, **is** - pisati

pro-, za-, ot- (od-), pre-, is- (iz-)$ \rightarrow $ predmetci (prefiksi)

* **ispred korijena riječi stavljamo predmetak (prefiks)**
1. **Dometanje (sufiksalna tvorba)**

Pis – anje, pis – ar, pis – ac , pis – an, pis – men

-anje, -ar, -ac, -an, -men $\rightarrow $ dometci (sufiksi)

**- iza korijena riječi stavljamo dometak (sufiks)**

**2.) SLAGANJE**

putopis, slovopis, rukopis, časopis, pravopis, putositnica, kišobran, blatobran,vodopad

put + pisati = putopis čas + pisati = časopis kiša + braniti = kišobran

slovo + pisati = slovopis pravo + pisati = pravopis blato + braniti = blatobran

ruka + pisati = rukopis put + sitnica = putositnica voda + padati = vodopad

**slaganje - nova riječ nastaje od dviju postojećih samostalnih riječi**

**NAČINI RAZVIJANJA RJEČNIKA**

1. **TVORBA RIJEČI**
2. **PROŠIRIVANJE ZNAČENJA POSTOJEĆIH RIJEČI**

Pismo (značenja)

1. a) sustav vidljivih oblika (slika, simbola) b) sustav grafičkih znakova s pomoću kojeg se piše – npr. klinasto, hijeroglifi, latinica, glagoljica)
2. a) omotnica u kojoj je papir s tekstom (npr. avionsko pismo) b) sam tekst koji se šalje (npr. poslovno pismo)
3. službena potvrda koja služi kao dokaz (npr. otpusno pismo)
4. način pisanja; rukopis
5. naličje kovanice (pismo i glava)
* osnovno značenje riječi se proširilo i udaljilo od osnovnog značenja te postalo novo

**Postojeće riječi proširuju svoje osnovno značenje i dobivaju nova značenja**

1. **PREOBRAZBA**

Primjer:

Ne *uznemiravajući se*, utišao je *uznemiravajući* ton.

 $\downright $ $\downright $

 glagolski prilog pridjev

Ovo je hrvatska zemlja. Ovo je moja Hrvatska.

 $\downright $ $\downright $

 Pridjev imenica

**Preobrazba** – prelazak riječi iz jedne vrste u drugu npr. prilog u pridjev ili pridjev u imenicu

**Preobrazbom riječi dobivaju nova značenja.**

1. **JEZIČNO POSUĐIVANJE**

*frizura* – usvojenica iz francuskog jezika; način češljanja kose

* u hrvatskom jeziku za njezino značenje nemamo odgovarajuću hrvatsku riječ
* ako u hrvatskom jeziku postoji dobra hrvatska riječ, ne valja rabiti strane riječi

**Rječnik se proširuje i jezičnim posuđivanjem.**

**Ponovi!**

Rječnik se razvija:

1. tvorbom
2. proširivanjem značenja
3. preobrazbom
4. jezičnim posuđivanjem